section_heading: Povijest dinastije
paragraph_text: Uspon obiteljske moći započeo je u vrijeme njemačkog cara Henrika IV. Salijskog (1056. – 1106.), koji je dao vojvodinu Švapsku svom zetu Fridriku I. von Staufen (1079. – 1105.) oženjenom Agnezom Njemačkom. Unatoč uvođenju u vlast nad vojvodstvom, Fridrik I. je vladao samo sjevernim dijelovima zemlje, jer je ostatak Švapske držao pod svojom vlašću Bertolda I. od Rheinfeldena, sina bivšeg vojvode Rudolfa († 1080.), kojeg je 1079. svrgnuo s časti car Henrik IV. Nakon što se Bertold I. povukao iz sukoba, borbu protiv Hohenstaufenovaca preuzeo je vojvoda Bertold II. od Zähringena, kojemu je vojnu pomoć pružio Welf IV. Sukob je završen 1098. godine kada je Bertold II. priznao naslov švapskog vojvode Fridriku I. Štaufenu, a sam je dobio naslov oko 1100. godine vojvode od Zähringena.